CELEX: 62020TN0330
Language: sl
Date: 2020-05-28 00:00:00
Title: Zadeva T-330/20: Tožba, vložena 28. maja 2020 – ACMO in drugi/EOR

24.8.2020   
            
            
               SL
            
            
               Uradni list Evropske unije
            
            
               C 279/41
            
         
      Tožba, vložena 28. maja 2020 – ACMO in drugi/EOR
      (Zadeva T-330/20)
      (2020/C 279/54)
      Jezik postopka: angleščina
      
         Stranke
      
      
         Tožeče stranke: ACMO Sàrl (Luxembourg, Luksemburg) in 69 drugih tožečih strank (zastopniki: T. Soames, N. Chesaites, odvetnika, in R. East, Solicitor)
      
         Tožena stranka: Enotni odbor za reševanje
      
         Predlog
      
      Tožeče stranke Splošnemu sodišču predlagajo, naj:
      
                  —
               
               
                  člen 2 Sklepa Enotnega odbora za reševanje SRB/EES/2020/52 z dne 17. marca 2020, s katerim je bilo odločeno, ali naj se prizna nadomestilo delničarjem in upnikom, na katere se nanašajo ukrepi reševanja družbe Banco Popular Espanol S.A. (v nadaljevanju: izpodbijani sklep), razglasi za ničen; in/ali
               
            
                  —
               
               
                  člen 1 izpodbijanega sklepa razglasi za ničen; in/ali
               
            
                  —
               
               
                  člen 3 izpodbijanega sklepa razglasi za ničen; in/ali
               
            
                  —
               
               
                  podredno, izpodbijani sklep razglasi za ničen v celoti;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo tri tožbene razloge.
      
                  1.
               
               
                  Prvi tožbeni razlog: izpodbijani sklep, zlasti ugotovitev, da ni treba plačati nadomestila v smislu člena 76(1)(e) Uredbe (EU) 806/2014 Evropskega parlamenta in Sveta (1) (člen 2) upnikom (med katere spadajo tudi tožeče stranke), vsebuje več očitnih napak pri presoji in napačno uporabo prava, zaradi česar je kršena pravica tožečih strank do lastnine. Tožeče stranka zlasti trdijo, da je EOR storil očitne napake pri presoji in napačno uporabil pravo, ker je izpodbijani sklep sprejel na podlagi poročila o vrednotenju („Poročilo o vrednotenju 3“) in „pojasnila“ k temu poročilu, priloženih k izpodbijani uredbi, ki ju je pripravila družba Deloitte Réviseurs d’Entreprises („Deloitte“) in s katerima je ugotovljeno, da tožeče stranke ne bi mogle ničesar izterjati, če bi bil zoper družbo Banco Popular uveden običajni insolvenčni postopek v Španiji.
               
            
                  2.
               
               
                  Drugi tožbeni razlog: pri odločitvi EOR, da za vrednotenje 3 določi družbo Deloitte, je podana očitna napaka pri presoji in/ali napačna uporaba prava, saj družba Deloitte ni izpolnjevala temeljnega merila neodvisnosti v smislu člena 20(16) Uredbe (EU) 806/2014.
               
            
                  3.
               
               
                  Tretji tožbeni razlog: EOR je svoje pooblastilo za odločanje, ki ga ima na podlagi Uredbe (EU) 806/2014, neupravičeno prenesel na družbo Deloitte, kar je v nasprotju z načelom, določenim v sodni praksi Unije v temeljni sodbi v zadevi 9/56, Meroni. (2)
                  
               
            
         (1)  Uredba (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (UL 2014, L 225, str. 1).
      
         (2)  Sodba z dne 13. junija 1958, Meroni/High Authority, zadeva 9/56, EU:C:1958:7.